SZÁNDÉKNYILATKOZAT 
előrehozott érettségi vizsgára történő jelentkezésről

Tájékoztató
(Ez a nyilatkozat azt a célt szolgálja, hogy a jelentkezést az érettségi vizsga adminisztrációs rendszerében – az ún. érettségi szoftverben – elő tudjuk készíteni. Amennyiben a tanuló a megadott határidőig nem nyilatkozik szándékáról, nem tudjuk garantálni, hogy érettségi jelentkezése eljut az Oktatási Hivatalhoz!)
Az előrehozott érettségi vizsga letételének szándékát legkésőbb 2011. január 28-ig kell jelezni ennek a lapnak a kitöltésével és a titkárságon történő leadásával. 
Az előrehozott érettségi vizsga megkezdésének az a feltétele, hogy a tanulónak teljesítenie kell a saját középiskolájának helyi tantervében az adott vizsgatárgyra – a teljes tanulmányi időre vonatkozóan – megfogalmazott követelményeit, és meg kell szereznie az abban előírt osztályzatokat. E nélkül a tanuló nem bocsátható érettségi vizsgára. Az osztályzatok megszerzése leggyakrabban osztályozó vizsgával történik. Ha valaki május-júniusban olyan tárgyból kíván előrehozott vizsgát tenni, amelyet abban a tanévben fejez be, még az írásbeli érettségi vizsgaidőszak kezdete (2011.05.02.) előtt teljesítenie kell az osztályozó vizsgát az adott vizsgatárgyból. Ebben az esetben a jelentkezőnek ki kell töltenie a „jelentkezési lap osztályozóvizsgára” című lapot is!
Az előrehozott érettségi vizsga ugyanolyan érettségi vizsgának minősül, mint a rendes érettségi vizsga: 
•	a jelentkezéstől ebben az esetben sem lehet visszalépni;
•	a jelentkezés szintje a jelentkezési határidőt követően nem módosítható;
•	egy tárgyból adott szinten egy alkalommal tehető előrehozott érettségi vizsga; 
•	a sikeres (elégtelentől különböző eredményű) előrehozott érettségi vizsga megismétlésére jobb érdemjegy megszerzése érdekében nincs lehetőség;
•	ha az előrehozott vizsga során a vizsgázó középszinten vizsgázott, tanulói jogviszonya alatt egy alkalommal szintemelő érettségi vizsgát tehet az adott vizsgatárgyból.

Az előrehozott érettségi vizsga után a tanuló nem kap érettségi bizonyítványt. Az előrehozott érettségi vizsga szintjét, érdemjegyét és százalékos eredményét az iskola rávezeti a tanuló törzslapjára, a tanuló a vizsgáról törzslapkivonatot kap. Érettségi bizonyítványt a rendes érettségi vizsga után kap a tanuló, az előrehozott érettségi vizsga eredménye ekkor kerül be a bizonyítványba.

Jelentkező tanuló neve:	Osztálya:	
Tantárgy (csak egy tárgy írható ide):		
A vizsga szintje (közép/emelt):		
A tárgyat a jelentkezéskor tanító szaktanár neve:		

Budapest, 2011. …………………

Szülő/gondviselő aláírása		A jelentkező aláírása	

Szaktanár aláírása: